Ministru kabineta rīkojuma projekta

“**Par valsts nekustamo īpašumu pārdošanu”**,

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts sagatavots, lai, ievērojot Publiskas personas mantas atsavināšanas likumā ietverto tiesisko regulējumu, atļautu valsts akciju sabiedrībai „Valsts nekustamie īpašumi” (turpmāk - VNĪ) pārdotizsolē valstij piederošo 1/4 domājamo daļu no nekustamā īpašuma Maskavas ielā 183, Rīgā, kopā ar valstij piederošo būvju īpašumu Maskavas ielā 183, Rīgā, ņemot vērā, ka ir saņemts ierosinājums par valsts nekustamā īpašuma atsavināšanu no personas, kura atbilst Publiskas personas mantas atsavināšanas likuma 4.panta ceturtās daļas 2. un 7.punktā noteiktajam, kas var ierosināt publiskas personas nekustamā īpašuma atsavināšanu.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa un ceturtās daļas 2. un 7.punkts, 5.panta pirmā daļa, 14.panta nosacījumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par valsts nekustamo īpašumu pārdošanu” (turpmāk – rīkojuma projekts) paredz atļaut VNĪ pārdot izsolē valstij piederošo 1/4 domājamo daļu no nekustamā īpašuma (nekustamā īpašuma kadastra Nr.0100 046 0122) – zemes vienības (zemes vienības kadastra apzīmējums 0100 046 0122) Maskavas ielā 183, Rīgā, kopā ar valstij piederošo būvju īpašumu (nekustamā īpašuma kadastra Nr.0100 546 0098) Maskavas ielā 183, Rīgā.  Ar rīkojuma projektu paredzēts pārdot:  **1.** **¼ domājamo daļu no** **nekustamā īpašuma** (nekustamā īpašuma kadastra Nr.0100 046 0122) - **zemes vienības**, kuras kopējā platība ir 0,0669 ha (zemes vienības kadastra apzīmējums 0100 046 0122) **Maskavas ielā 183, Rīgā.**  Īpašuma tiesības Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr.100000073903 uz zemes vienību (zemes vienības kadastra apzīmējums 0100 046 0122) nostiprinātas:   1. 1/4 domājamās daļas apmērā Latvijas valstij Finanšu ministrijas personā; 2. 3/4 domājamās daļas apmērā juridiskai personai – SIA “Otrā Sabiedrība”, reģistrācijas numurs 40003797157.   Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem zemes vienībai ir noteikti šādi apgrūtinājumi:   * zemes īpašniekam nepiederoša būve vai būves daļa (0.00 ha); * ekspluatācijas aizsargjoslas teritorija gar elektrisko sakaru tīklu gaisvadu līniju (0.00 ha); * ekspluatācijas aizsargjoslas teritorija gar pazemes siltumvadu, siltumapgādes iekārtu un būvi (0.0061 ha).   Nākamajam valsts ¼ domājamās daļas no nekustamā īpašuma ieguvējam, būs saistoša Aizsargjoslu likumā noteiktā kārtība atbilstoši aizsargjoslu veidam.  Saskaņā ar NĪVKIS datiem zemes vienībai noteiktais lietošanas mērķis: 0801 – komercdarbības objektu apbūve.  Saskaņā ar NĪVKIS datiem zemes vienības (zemes vienības kadastra apzīmējums 0100 046 0122) kadastrālā vērtība uz 01.01.2021. noteikta 41 123 *euro*.  Saskaņā ar NĪVKIS datiem uz zemes vienības (zemes vienības kadastra apzīmējums 0100 046 0122) atrodas uz valsts vārda Finanšu ministrijas personā reģistrētas divas būves (būvju kadastra apzīmējumi: 0100 046 0122 003 un 0100 046 0122 004), Maskavas ielā 183, Rīgā, kuras, lai nodrošinātu zemes un ēkas vienotības principa ievērošanu, paredzēts pārdot kopā ar ¼ domājamo daļu no zemes vienības.  ¼ domājamā daļa no nekustamā īpašuma (nekustamā īpašuma kadastra Nr.0100 046 0122) nav iznomāta.  Starp VNĪ un juridisku personu (SIA “Otrā Sabiedrība”, reģistrācijas numurs 40003797157) 11.04.2017. uz noteiktu laiku, līdz īpašuma valsts daļas atsavināšanai, bet ne ilgāk kā uz diviem gadiem no līguma spēkā stāšanās dienas, noslēgts pilnvarojuma līgums Nr.3/1-3-17-32/873 nekustamā īpašuma “Maskavas ielā 183, Rīgā ¼ domājamās daļas apsaimniekošanai”.  Starp VNĪ un juridisku personu (SIA “Otrā Sabiedrība”, reģistrācijas numurs 40003797157) 19.07.2019. tika noslēgta vienošanās pie nekustamā īpašuma Maskavas ielā 183, Rīgā, 11.04.2017. pilnvarojuma līguma ¼ domājamās daļas apsaimniekošanai Nr.3/1-3-17-32/873, vienojoties, ka līguma darbības termiņš ir no 12.04.2019. līdz īpašuma valsts daļas atsavināšanai, bet ne ilgāk kā uz trīs gadiem, līdz 11.04.2022. ieskaitot.  Saskaņā ar VNĪ rīcībā esošo informāciju valsts ¼ domājamās daļas no nekustamā īpašuma rentabilitāte par 2020.gadu ir negatīva (- 338,53 *euro*).  **2.** **Nekustamo īpašumu** (nekustamā īpašuma kadastra Nr. 0100 546 0098), kas sastāv no **divām būvēm** (būvju kadastra apzīmējumi 0100 046 0122 003 un 0100 046 0122 004) **Maskavas ielā 183, Rīgā**, (turpmāk – būvju īpašums).  Saskaņā ar NĪVKIS datiem būves (būves kadastra apzīmējums 0100 046 0122 003) (garāža) kadastrālā vērtība uz 01.01.2021. noteikta 2109 *euro* un būves (būves kadastra apzīmējums 0100 046 0122 004) (garāža) kadastrālā vērtība uz 01.01.2021. noteikta 1622 *euro*.  Īpašuma tiesības uz minēto būvju īpašumu (nekustamā īpašuma kadastra Nr.0100 546 0098) ir nostiprinātas Latvijas valstij Finanšu ministrijas personā Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr.100000557790, lēmuma datums: 14.07.2016.  Saskaņā ar Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr.100000557790 I daļas 1.iedaļas ierakstu Nr.1.4. būvju īpašums ir saistīts ar zemes vienību ar kadastra apzīmējumu 0100 046 0122.  Būvju īpašums nav iznomāts.  Saskaņā ar VNĪ rīcībā esošo informāciju valsts būvju īpašuma rentabilitāte par 2020.gadu ir negatīva (- 65,45 *euro*).  Ņemot vērā iepriekš minēto un to, ka ¼ domājamā daļa no zemes vienības un būvju īpašums nav nepieciešami valsts pārvaldes iestāžu funkciju nodrošināšanai saskaņā ar Valsts pārvaldes iekārtas likumu un tie nav piemēroti VNĪ saimnieciskās darbības veikšanai – VNĪ Īpašumu izvērtēšanas komisija 22.02.2018. (prot.Nr.IZKP-18/7, 3.apakšpunkts) ir pieņēmusi lēmumu tos normatīvajos aktos noteiktajā kārtībā virzīt atsavināšanai.  Atbilstoši Civillikuma 968.pantā nostiprinātajam ēkas un zemes vienotības principam zemes īpašums ir pārdodams kopā ar būvju īpašumu.  VNĪ 2021.gada 5.februārī ir saņēmusi zemes vienības kopīpašnieka (3/4 domājamā daļa) 2021.gada 4.februāra atsavināšanas ierosinājumu par valstij piederošās 1/4 domājamās daļas no nekustamā īpašuma kopā ar valstij piederošo būvju īpašumu atsavināšanu.  Saskaņā ar Civillikuma 1072.pantu katra kopīpašnieka domājamā daļa kopējā lietā pieder vienīgi viņam. Tādēļ viņš drīkst ar to visādi rīkoties, atbilstoši tās būtībai, ja vien šī rīcība līdz ar to neattiecas uz pārējo kopīpašnieku daļām. Uz šā pamata katram kopīpašniekam ir tiesība viņam piederošo kopējās lietas daļu arī atsavināt vai ieķīlāt. Civillikuma 1074.pantā noteikts, ka nevienu kopīpašnieku nevar piespiest palikt kopīpašumā, ja vien tā nodibināšanas noteikumi nerunā tam pretim, turpretim katrs kopīpašnieks var katrā laikā prasīt dalīšanu  Zemes vienības kopīpašnieks atbilst Atsavināšanas likuma 4.panta ceturtās daļas 7.punktā noteiktajām personām, kas var ierosināt publiskas personas nekustamā īpašuma atsavināšanu, ja viņš vēlas izbeigt kopīpašuma attiecības ar publisku personu, kā arī atbilst Atsavināšanas likuma 4.panta ceturtās daļas 2.punktā noteiktajām personām, proti, zemes kopīpašnieks, ja viņš vēlas nopirkt zemesgrāmatā ierakstītu būvi, kas atrodas uz kopīpašumā esošas zemes.  Atbilstoši Atsavināšanas likumā noteiktajam deleģējumam, valsts nekustamā īpašuma atsavināšanu organizē VNĪ.  Zemes vienības kopīpašniekam, vienlaikus ar sludinājumu par publiskas personas nekustamo īpašumu izsoli, tiks nosūtīts paziņojums par izsoli, vienlaicīgi uzaicinot personu mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Ja mēneša laikā minētā persona neiesniegs pieteikumu par nekustamo īpašumu pirkšanu vai iesniegs atteikumu, rīkojama izsole. Šādā gadījumā minētā persona būs tiesīga iegādāties nekustamos īpašumus izsolē vispārējā kārtībā.  Izsoles noteikumos tiks norādīts pārdodamā nekustamā īpašuma sastāvs, tai skaitā, ka pārdodamā zemes vienība Maskavas ielā 183, Rīgā, īpašums ir kopīpašums. Papildus tiks norādīts, ka gadījumā, ja zemes kopīpašnieks neizmantos pirmpirkuma tiesības uz nekustamajiem īpašumiem, neatkarīgi no zemes kopīpašnieka un būvju īpašnieku gribas, pastāvēs piespiedu nomas tiesiskās attiecības starp būvju īpašnieku un zemes kopīpašnieku, un personai, kas būs būvju īpašnieks, būs pienākums maksāt piespiedu zemes nomas maksu zemes kopīpašniekam.  Saskaņā ar Atsavināšanas likuma 5.panta pirmajā daļā noteikto, atļauju atsavināt valsts nekustamo īpašumu dod Ministru kabinets, bet atvasinātu publisku personu nekustamo īpašumu — attiecīgās atvasinātās publiskās personas lēmējinstitūcija.  Atsavinot ¼ domājamo daļu no zemes vienības, jāņem vērā likumā “Par zemes reformu Latvijas Republikas pilsētās” noteiktie ierobežojumi darījumiem ar zemes īpašumiem.  Rīkojuma projekts paredz nekustamo īpašumu valdītājam  – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.  Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Publiskas personas mantas atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot Atsavināšanas likuma 4.panta ceturtajā daļā minēto personu tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. Nekustamo īpašumu vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams Rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.  Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |  |
| --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | |
| Sabiedrības mērķgrupas, kuras tiesiskais regulējums ietekmē vai varētu ietekmēt | Zemes vienības kopīpašnieks. Ja zemes vienības kopīpašnieks neizmanto savas tiesības, tad jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamos īpašumus. |
| Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2021. gads** | | Turpmākie trīs gadi (tūkst.euro) | | | | |
| **2022.** | | **2023.** | | **2024**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.   gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2023.  gadam | izmaiņas, salīdzinot ar vidējā termiņa budžeta ietvaru 2024.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.  Ja valsts 1/4 domājamā daļa no zemes vienības kopā ar būvju īpašumu tiks atsavināta 2021.gadā, tad valsts nekustamā īpašuma atsavināšanas rezultātā iegūtos līdzekļus pēc atsavināšanas izdevumu atskaitīšanas saskaņā ar likuma “Par valsts budžetu 2021.gadam” 44.panta septīto daļu izlietos tās pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanai), tai skaitā valsts nekustamo īpašumu uzlabošanas darbu veikšanai un vidi degradējošo objektu sakārtošanai. Minētos līdzekļus, kas 2021. gadā netiks izlietoti valsts īpašumā un VNĪ pārvaldīšanā esošo valsts nekustamo īpašumu pārvaldīšanai, līdz 2021. gada 31. decembrim ieskaitīs valsts budžetā.  VNĪ ir tiesības atsavināšanas izdevumu segšanai paredzētos valsts nekustamā īpašuma atsavināšanā iegūtos līdzekļus izlietot arī tās pārvaldīšanā esošo valsts nekustamo īpašumu pārvaldīšanai un šajā daļā noteikto pārvaldīšanas darbību, kas tiek segtas no valsts nekustamā īpašuma atsavināšanas rezultātā iegūtajiem līdzekļiem, priekšfinansēšanai.  Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo tā atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs